Ilmoita vuonna 2015 syntynyt lapsesi

esiopetukseen lukuvuodeksi 2021-2022

Hakuaika 14.12.2020 – 15.01.2021

Lapsen on osallistuttava vuoden kestävään esiopetukseen tai muuhun esiopetuksen tavoitteet saavuttavaan toimintaan oppivelvollisuuden alkamista edeltävänä vuonna. Vastuu lapsen osallistumisesta on huoltajalla. Esiopetusta annetaan 4 tuntia /päivä ajalla 12.8.2021-31.5.2022. Esiopetus on varhaiskasvatuksen hallinnoimaa ja noudattaa pääsääntöisesti koulujen työaikoja.

**Mitä esiopetus on?**

Esiopetus on opetuksen ja kasvatuksen kokonaisuus. Tavoitteena on edistää lapsen kasvua ja oppimista sekä vahvistaa lapsen sosiaalisia taitoja ja tervettä itsetuntoa leikin ja myönteisten oppimiskokemusten avulla. Toimintaa ohjaa valtakunnallinen esiopetussuunnitelman perusteet sekä Mikkelin kaupungin esiopetuksen opetussuunnitelma.

**Esiopetuksen toteuttaminen**

Esiopetusta tarjotaan kunnallisissa ja yksityisissä päiväkodeissa sekä koulujen tiloissa omina ryhminään 700 tuntia vuodessa. Koulujen tiloihin muodostuvat esiopetusryhmät suunnitellaan tiesuunnittain ilmoittautuneiden määrä ja tilat huomioiden. Erityisen tuen piiriin kuuluva lapsi voi sijoittua muuhunkin esiopetusryhmään tai tuettuun pienryhmään kuin lähimpään esiopetusyksikköön.

**Esiopetuskuljetus**

Esiopetuspaikka pyritään järjestämään lapsen tuleva koulupolku huomioiden. Mikkelin kasvatus- ja opetuslautakunnan (§81, 24.9.2015) päätöksellä esiopetuksessa olevalle oppilaalle myönnetään esiopetuskuljetus kaupungin osoittamaan lähiesiopetuspaikkaan, kun matkan pituus on yli 3 km.   
Mikäli huoltaja hakee lapselleen esiopetuspaikkaa muusta kuin kaupungin osoittamasta lähiesiopetuspaikasta tai yksityisestä esiopetuspaikasta, ei kaupunki järjestä eikä korvaa kuljetuksia. Vuorohoitoyksikkö päiväkoti Vilttihattuun sekä keskustan alueella vuorohoitoa tarjoavaan yksikköön ei järjestetä esiopetuskuljetuksia.  
Määritellyn kilometrirajan alittuessa kuljetusta haetaan erillisellä lomakkeella, mikäli matka on lapselle liian vaikea, rasittava tai vaarallinen, lapsen ikä tai muut olosuhteet huomioon ottaen. Lomake löytyy osoitteesta [www.mikkeli.fi/esiopetus](http://www.mikkeli.fi/esiopetus)Kuljetuksen tarve ilmaistaan esiopetusilmoituksessa. Ensisijaisesti käytetään julkisia kulkuneuvoja ja matkaan voi sisältyä kohtuullinen kävelymatka.  
  
**Esiopetukseen ilmoittautuminen**

Kunnallisten ja yksityisten päiväkotien järjestämään esiopetukseen ilmoittaudutaan ajalla 14.12.2020 - 15.01.2021. Kunnan sähköiseen palveluun kirjaudutaan joko suoraan osoitteessa <https://mikkeli.daisynet.fi/edaisy> tai kaupungin nettisivujen kautta [www.mikkeli.fi/esiopetus](http://www.mikkeli.fi/esiopetus) lapsen huoltajan verkkopankkitunnuksilla. Tarvittaessa sähköisen lomakkeen voi täyttää myös kaupungin asiointipisteissä.   
Yksityisten päiväkotien esiopetukseen ilmoittaudutaan päiväkotien omilla hakemuksillaheidän verkkosivuillaan*.*

**Esiopetusta täydentävä varhaiskasvatus**

Mikäli lapsenne tarvitsee esiopetuksen lisäksi täydentävää varhaiskasvatusta, sitä haetaan samalla lomakkeella. Täydentävästä varhaiskasvatuksesta peritään tulojen mukainen asiakasmaksu.   
Kuljetuksen järjestäminen ei koske esiopetuksen lisäksi täydentävään varhaiskasvatukseen osallistuvia lapsia. Lapsen täydentävään varhaiskasvatukseen viemisestä ja hakemisesta vastaavat huoltajat tai heidän valtuuttamansa saattaja.   
  
**Päätös kunnallisesta esiopetuspaikasta ja täydentävästä varhaiskasvatuksesta lähetetään sähköisesti huoltajan eDaisyyn 31.3.2021 mennessä. Päätökset yksityisten päiväkotien esiopetuspaikoista ja täydentävästä varhaiskasvatuksesta lähetetään huoltajille 31.3.2021 mennessä.**

**Lisätietoja**

* Varhaiskasvatuksen palvelukoordinaattorit klo 8.30-11.30 p. 044 794 5796, [varhaiskasvatuksenpalveluohjaus@sivistys.mikkeli.fi](mailto:varhaiskasvatuksenpalveluohjaus@sivistys.mikkeli.fi)
* eDaisyyn liittyvissä asioissa Daisy-tuki p. 040 755 4710

[daisy@sivistys.mikkeli.fi](mailto:daisy@sivistys.mikkeli.fi)

”Pallukat”

**Esiopetus lukuvuonna 2021 - 2022**

* Syyslukukausi 12.8.-22.12.2021
* Kevätlukukausi 7.1.-31.5.2022
* Syysloma 25.-31.10.2021
* Joululoma 23.12.2021-6.1.2022
* Talviloma 28.2.-6.3.2022

Loma-aikoina ei järjestetä esiopetusta eikä kuljetusta